Α4-0259/96

Ψήφισμα για την έκθεση της Επιτροπής για την τρέχουσα κατάσταση και τις προοπτικές συνεργασίας στην περιοχή της Βαλτικής Θάλασσας (CΟΜ(95) 0609 - C4- 0017/96)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής για την τρέχουσα κατάσταση και τις προοπτικές συνεργασίας στην περιοχή της Βαλτικής Θάλασσας (CΟΜ(95) 0609 - C4-0017/96),

- έχοντας υπόψη την πρωτοβουλία για περιφερειακή συνεργασία την οποία κατέθεσε η Επιτροπή στην Διάσκεψη Αρχηγών των Κρατών και Κυβερνήσεων του Συμβουλίου της Βαλτικής Θάλασσας (Visby, 3-4 Μαΐου 1996),

- έχοντας υπόψη τα συμπεράσματα του Ευρωπαϊκού Συμβουλίου (Φλωρεντία, 22 Ιουνίου 1996),

- έχοντας υπόψη το ψήφισμά του της 14ης Ιουλίου 1995 σχετικά με την ανακοίνωση της Επιτροπής στο Συμβούλιο για τις βασικές γραμμές της βαλτικής πολιτικής της Ευρωπαϊκής Ένωσης (SEC(94)1747 - C4-0011/95 ((EE C 249 της 25.9.1995, σελ. 215)) και της 18ης Απριλίου 1996, για τη διάσκεψη κορυφής του Συμβουλίου των κρατών της Βαλτικής θάλασσας ((ΕΕ C 141 της 13.5.1996, σελ. 199)),

- έχοντας υπόψη την έκθεση της Επιτροπής Εξωτερικών Οικονομικών Σχέσεων και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής και της Επιτροπής Περιφερειακής Πολιτικής (Α4- 0259/96),

Α. εκτιμώντας ότι αρκετές από τις χώρες της περιοχής της Βαλτικής βρίσκονται σε ένα μακροπρόθεσμο μεταβατικό στάδιο ριζοσπαστικών αλλαγών[semigr ] εκτιμώντας ότι μερικές από τις χώρες της περιοχής προετοιμάζονται ενόψει της μελλοντικής ένταξής τους στην Ευρωπαϊκή Ένωση και εκτιμώντας, ως εκ τούτου, ότι για την περιοχή αυτή απαιτείται και περαιτέρω οικονομική και πολιτική ενίσχυση,

Β. εκτιμώντας ότι η Ευρωπαϊκή Ένωση οφείλει να καταβάλλει έντονες προσπάθειες προκειμένου να ενσωματώσει την περιοχή της Βαλτικής Θάλασσας στις κοινοτικές δραστηριότητες και να λάβει υπόψη της τις προκλήσεις και τις δυνατότητες οι οποίες απορρέουν από το γεγονός της διεύρυνσης της Ευρωπαϊκής Κοινότητας προς αυτή την περιοχή,

Γ. εκτιμώντας ότι εν σχέσει με την πολιτική ασφαλείας, πρέπει να κατανοηθεί ο ιδιαίτερος χαρακτήρας της περιοχής της Βαλτικής ως σημείου σύνδεσης Ανατολής και Δύσης και εκτιμώντας, ως εκ τούτου, ότι υφίσταται ανάγκη για ενίσχυση της πανευρωπαϊκής συνεργασίας,

Δ. εκτιμώντας ότι η πρόσφατη διεύρυνση της Ένωσης είχε ως αποτέλεσμα να διαθέτει σήμερα η Κοινότητα κοινά σύνορα με την Ρωσία, και ότι το γεγονός αυτό καθιστά επιτακτική την ανάγκη για αναθεώρηση της κοινοτικής πολιτικής όσον αφορά την Ρωσία και την περιοχή της Βαλτικής Θάλασσας. Αναλόγως των παρεχομένων εκάστοτε δυνατοτήτων, η Ευρωπαϊκή Ένωση πρέπει να επιδιώξει να συντονίσει τους στόχους και τις μεθόδους προς επίτευξη αυτών σε ό,τι αφορά την εν λόγω πολιτική,

Ε. εκτιμώντας ότι η πρωτοβουλία την οποία εκπόνησε η Επιτροπή για την περιοχή της Βαλτικής Θάλασσας, αποτελεί ιδανική αφετηρία για την συζήτηση σχετικά με την ανάπτυξη της εν λόγω περιοχής,

Ανάπτυξη της δημοκρατίας και της οικονομίας

1. υπογραμμίζει ότι οι προσπάθειες τις οποίες καταβάλλει η Ευρωπαϊκή Ένωση στον τομέα της συνεργασίας στην περιοχή της Βαλτικής πρέπει να επικεντρωθούν κυρίως στη διασφάλιση της ανάπτυξης της δημοκρατίας και της οικονομίας της αγοράς στα κράτη της εν λόγω περιοχής[semigr ] προκειμένου να επιτευχθεί αυτό, επιβάλλεται να δοθεί, και στη συνέχεια, ιδιαίτερο βάρος στην ανάπτυξη των ανθρώπινων πόρων, ιδίως στην κατάρτιση του ειδικευμένου προσωπικού και των διευθυντών στο χώρο της οικονομίας, και να συνεχισθεί η εφαρμογή προγραμμάτων για τον εκδημοκρατισμό[semigr ]

2. παρατηρεί ότι οι διμερείς σχέσεις με τις μεμονωμένες χώρες της Βαλτικής έχουν μεγάλη σημασία για την ΕΕ δεν έχουν όμως φθάσει ακόμη την εντατικότητα των υφισταμένων πολυμερών σχέσεων μεταξύ των περιφερειών και των δήμων στον χώρο της Βαλτικής και επομένως η ΕΕ μπορεί να ασκήσει θετική επιρροή μόνον εάν ενταχθεί στις υπάρχουσες δομές της διαπεριφερειακής συνεργασίας και τις υποστηρίξει.

3. πιστεύει ότι η εξασφάλιση σταθερής πορείας για την ανάπτυξη της δημοκρατίας στην Ρωσία, στην Πολωνία και στις Βαλτικές Χώρες προϋποθέτει σεβασμό προς τα δικαιώματα του ανθρώπου και την διασφάλιση της θέσης των μειονοτήτων. Η Ένωση οφείλει, στα πλαίσια των διαφόρων συμφωνιών σύνδεσης και εταιρικής σχέσης που συνάπτει με άλλες χώρες, να προωθεί τους πολιτικούς εκείνους μηχανισμούς οι οποίοι διασφαλίζουν τον σεβασμό προς τα δικαιώματα του ανθρώπου στις χώρες αυτές[semigr ]

4. διαπιστώνει με ικανοποίηση ότι το Συμβούλιο των Κρατών της Βαλτικής (CBSS) διαθέτει ειδικό διαμεσολαβητή για τα δικαιώματα του ανθρώπου και των μειονοτήτων στις Βαλτικές Χώρες[semigr ]

5. θεωρεί ότι η περιοχή της Βαλτικής αποτελεί έναν σημαντικό οικονομικό χώρο, του οποίου οι αγορές αναμένεται να συνεχίσουν την ταχύρυθμη εξελικτική τους πορεία ως επακόλουθο της ανάπτυξης των οικονομιών των ευρισκομένων σε μεταβατικό στάδιο πρώην σοσιαλιστικών χωρών της περιοχής και ότι οι διάφορες δραστηριότητες της Ένωσης πρέπει να αποσκοπούν στην εντατικοποίηση της συνεργασίας με τις εν λόγω χώρες και βελτίωση, σε μεγάλο βαθμό, της πρόσβασης των προϊόντων από την περιοχή της Βαλτικής προς την κοινοτική αγορά, γεγονός το οποίο αποτελεί και την αποτελεσματικότερη μέθοδο ενίσχυσης της εν λόγω περιοχής[semigr ]

6. αναμένει ότι η Επιτροπή θα υποστηρίξει την θέσπιση ενός χώρου ελεύθερου εμπορίου για τις Βαλτικές Χώρες προκειμένου να επιτευχθεί η ολοκλήρωσή του μέχρι το 1998. Η πρωτοβουλία αυτή θεωρείται ιδανική σε ό,τι αφορά τόσο την αύξηση του εμπορίου μεταξύ των εν λόγω χωρών όσο και την διευκόλυνση των εξαγωγών προς την Ένωση. Ακόμη η ενδεχόμενη σύναψη συμφωνίας ελεύθερου εμπορίου μεταξύ των Βαλτικών Χωρών και της Πολωνίας θα είχε ως αποτέλεσμα να βελτιωθούν, κατά πολύ, η πρόσβαση και οι δυνατότητες των μικρών Βαλτικών Χωρών στην αγορά της Πολωνίας[semigr ]

Περιβαλλοντικά προβλήματα

7. θεωρεί ότι τα μέτρα τα οποία λαμβάνονται από την Ένωση πρέπει να αποσκοπούν, και στην συνέχεια, στην επίλυση των περιβαλλοντικών προβλημάτων από τα οποία μαστίζεται η Βαλτική Θάλασσα. Όσον αφορά τη διαχείριση των βιομηχανικών και αστικών αποβλήτων στην εν γένει περιοχή της Βαλτικής, πρέπει να θεσπιστούν, το συντομότερο δυνατόν, κοινές προδιαγραφές. Συν τω χρόνω πρέπει να δοθεί ιδιαίτερο βάρος στα προβλήματα που παρουσιάζει ολόκληρη η περιοχή εν σχέσει με την πυρηνική ασφάλεια και να διατεθούν, ταχέως κονδύλια για την βελτίωση της ασφάλειας μέσω της συνεργασίας με τα κράτη της Βαλτικής[semigr ]

Υποδομές

8. υπογραμμίζει ότι πρέπει να δοθεί ιδιαίτερη προσοχή σε ό,τι αφορά την ανάπτυξη των υποδομών στην περιοχή και ότι η εν λόγω περιοχή πρέπει να ενισχυθεί ιδιαιτέρως από την Ένωση υπό μορφήν επενδύσεων λόγω του γεγονότος ότι στο μέλλον αυτή θα αποτελεί χώρο διασταύρωσης των δικτύων παροχής φυσικού αερίου και πετρελαίου της Ευρώπης[semigr ] με την ενίσχυση και την παροχή βοήθειας για την ανάπτυξη των υποδομών στην περιοχή της Βαλτικής Θάλασσας θα πρέπει να διασφαλισθεί η προστασία των μοναδικών, συνεχών και μέχρι σήμερα αθίκτων βιοτόπων στις Βαλτικές Χώρες και την Πολωνία[semigr ]

9. υπενθυμίζει επίσης, ότι η Ευρωπαϊκή Επιτροπή υπογραμμίζει στην Βαλτική Πρωτοβουλία της τη σημασία που έχει, αφενός, η θέσπιση λειτουργικών συγκοινωνιακών συνδέσεων μεταξύ της περιοχής της Βαλτικής και της Κεντρικής και Δυτικής Ευρώπης, και, αφετέρου, η βελτίωση των συγκοινωνιακών και μεταφορικών συνδέσεων εντός της περιοχής της Βαλτικής. Ως απτό παράδειγμα έργου συνεργασίας αναφέρεται, μεταξύ άλλων, και η κατασκευή των αυτοκινητοδρόμων Via Baltica και Via Hanseatica[semigr ]

10. διαπιστώνει ότι η Επιτροπή πρέπει να λάβει μέτρα τα οποία θα αποβλέπουν στην σύνδεση του εσωτερικού δικτύου των πλωτών οδών της Ρωσίας με το διεθνές συγκοινωνιακό δίκτυο[semigr ]

Ενισχύσεις, την συνεργασία και συντονισμός

11. τονίζει ότι λαμβανομένου υπόψη και του έντονου χαρακτήρα των διαρθρωτικών μεταβολών στις πρώην σοσιαλιστικές χώρες, η Ένωση οφείλει να αυξήσει τα ποσά των διαφόρων ενισχύσεων και το εμπόριο με την εν λόγω περιοχή για να διασφαλισθεί η επιθυμητή ανάπτυξη σε όλους τους κοινωνικούς τομείς στην περιοχή της Βαλτικής Θάλασσας[semigr ]

12. απευθύνει έκκληση στην Επιτροπή και το Συμβούλιο να αναθεωρήσουν τις κατευθύνσεις τους για το χώρο της Βαλτικής όπου πρέπει να δοθεί μεγαλύτερο βάρος σε μια βιώσιμη περιφερειακή ανάπτυξη και στην διαπεριφερειακή συνεργασία ενόψει της σημασίας τους για την σταθερότητα της περιοχής και πρέπει να ποφευχθούν δράσεις με συγκεντρωτικό αποτέλεσμα και μειονεκτήματα για τις περιφερειακές δομές και να επαναξετάσουν και να αναπροσανατολίσουν τις παρεμβάσεις τους σύμφωνα με το πνεύμα αυτό.

13. σημειώνει ότι για την περιοχή της Βαλτικής διατίθενται, μέσω προγραμμάτων, και σημαντικά από τα προοριζόμενα για την περιφερειακή συνεργασία ποσά από τα εθνικά κονδύλια μερικών από τα κράτη μέλη, γεγονός το οποίο υπογραμμίζεται και στην έκθεση της Επιτροπής. Η συνεργασία μεταξύ της Ένωσης και των κρατών μελών της θα διασφαλίσει ότι τόσο οι εθνικοί όσο και οι κοινοτικοί πόροι θα διατίθενται, κατά τρόπο λογικό, για την προώθηση ωφέλιμων για ολόκληρη την υπό συζήτηση περιοχή έργων όπως το προαναφερθέν[semigr ]

14. παρατηρεί ότι ο συντονισμός της διάθεσης των κονδυλίων για τα προγράμματα ενίσχυσης έχει προκαλέσει προβλήματα και στα κράτη μέλη. Προκειμένου να επιτευχθούν οι προαναφερθέντες στόχοι και να μεταφερθεί σταδιακή ο συντονισμός των πράξεων βοήθειας σε περιφερειακό επίπεδο, οι αρμόδιοι για τη λήψη αποφάσεων όσον αφορά τη διάθεση των προοριζομένων για την περιφερειακή συνεργασία εθνικών κονδυλίων στην περιοχή της Βαλτικής πρέπει να συνεργαστούν στενά με τους αντίστοιχους αρμοδίους της Ένωσης[semigr ]

15. θεωρεί ιδιαίτερα αρνητικό το γεγονός ότι η εφαρμογή του προγράμματος TACIS έχει καθυστερήσει κατά πολύ, ενώ και η νέα οδηγία TACIS δεν επιτρέπει τη χρηματοδότηση των διασυνοριακών σχεδίων σε ένα κοινό πλαίσιο TACIS και INTERREG και προπάντων αποδίδει ελάχιστη σημασία στην ανάπτυξη και την αναδιάρθρωση του τομέα των κοινωνικών υπηρεσιών[semigr ]

16. διαπιστώνει ότι το κυριότερο, εκτός Ένωσης όργανο συνεργασίας είναι το Συμβούλιο των Κρατών της Βαλτικής (CBSS)[semigr ]

17. διαπιστώνει, τελικά, με ικανοποίηση ότι στην περιοχή της Βαλτικής Θάλασσας διεξάγεται σήμερα μία ιδιαιτέρως πολύπλευρη και ενεργός συνεργασία σε όλα τα επίπεδα και σε διάφορες μορφές, και αναμένει από την Επιτροπή να ενισχύσει τη συνεργασία αυτή και στη συνέχεια[semigr ]

0

0 0

18. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή, στις κυβερνήσεις των κρατών μελών και στις κυβερνήσεις των κρατών εκείνων τα οποία είναι μέλη του Συμβουλίου των Κρατών της Βαλτικής.